सरकारले ऐन संशोधन गर्ने विधि मिच्यो : महामन्त्री थापा
नेपाली कांग्रेसका महामन्त्री गगनकुमार थापाले सरकारले ऐन संशोधन गर्ने विधि मिचेको आरोप लगाएका छन् । उनले पछिल्लो समय सरकारले केही नेपाल ऐनलाई संशोधन गर्न बनेको विधेयकका नाममा ऐन संशोधन गर्ने विधिलाई मिचेको बताए ।
काठमाडौँ — नेपाली कांग्रेसका महामन्त्री गगनकुमार थापाले सरकारले ऐन संशोधन गर्ने विधि मिचेको आरोप लगाएका छन् । उनले पछिल्लो समय सरकारले केही नेपाल ऐनलाई संशोधन गर्न बनेको विधेयकका नाममा ऐन संशोधन गर्ने विधिलाई मिचेको बताए ।शुक्रबार प्रतिनिधिसभा अन्तर्गतको कानून, न्याय तथा मानवअधिकार समिति बैठकमा महामन्त्री थापाले भने, 'सरकारले विगतको ऐन संशोधन गर्ने विधि र परम्परालाई मिच्दै केही नेपाल ऐन संशोधनको नाममा १५० भन्दा बढी कानूनलाई एकै ठाउँमा राखेर संशोधन गरेको छ । यो प्रवृत्तिले विकृति ल्याउँछ । यो कानून संशोधन गर्ने बाटो होइन ।'उनले आवश्यक संशोधनका लागि मन्त्रालयगत छुट्टा-छुट्टै ऐनका रुपमा ल्याउन आवश्यक रहेको बताए । महामन्त्री थापाले सरकारले गरेको कानून संशोधनको गलत बाटोमा यसपटक संसद् र सांसदहरु समेत मिसिएको बताए । 'सरकारले केही नेपाल ऐन संशोधनको नाममा विकृति अघि सार्‍यो । त्यसलाई संसद् र सांसदहरुले सदर गरिदिएको अवस्था छ,' उनले भने ।उनले औषधि ऐन-२०३५ मा अझै धेरै संशोधन गर्न आवश्यक रहेको बताए । 